Major Jaipal Singh Malik - A commander in Azad Hind Fauj. अम्बाला में “सैनिक क्रांतिकारी संगठन” - मेजर जयपालसिंह मलिक, जो एयर सप्लाई यूनिट में उस समय लेफ्टिनेन्ट थे, ने गुप्त रूप से अम्बाला में यह संगठन बनाया। यहां पर आपने दो महीने के भीतर 300 भारतीय कमांडिंग अफसरों को अपने संगठन का अंग बना लिया, जिनका प्रभाव 10,000 सैनिकों पर था। इनका इरादा सशस्त्र विद्रोह करके अंग्रेजों को भारत से निकाल फैंकने का था।अंग्रेजों के विरुद्ध इश्तिहार छापकर भारतीय सैनिकों तक पहुंचाए गये। अम्बाला में इंडियन एयर फोर्स के प्रशिक्षण लेने वाले भारतीय पायलट इन इश्तिहारों के बंडलों को रात के समय सैनिक छावनी के निकट गिरा दिया करते थे। इस प्रकार जयपालसिंह मलिक एक भयानक खेल बहादुरी तथा चतुराई के साथ खेलते रहे।[15]